
ŠAKIŲ RAJONO SAVIVALDYBĖS  TARYBA

SPRENDIMAS
DĖL VIEŠOSIOS ĮSTAIGOS ŠAKIŲ PIRMINĖS ASMENS SVEIKATOS PRIEŽIŪROS CENTRO  2009 METŲ FINANSINĖS ATSKAITOMYBĖS TVIRTINIMO BEI PRITARIMO VEIKLOS ATASKAITAI
 

2010 m. balandžio 29 d. Nr. T-87
Šakiai

 

 

                    Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. ir 3 d. 5 p., Viešųjų įstaigų įstatymo (Žin., 1996, Nr.68-1633; 2004, Nr.25-752) 10 str. 1 d. 6 p. ir 12 str. 1 d. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.2 ir 83.5 p., nusprendžia:
                    1.  Patvirtinti viešosios įstaigos Šakių pirminės asmens sveikatos priežiūros centro 2009 metų finansinę atskaitomybę (pridedama).

                    2.   Pritarti viešosios įstaigos Šakių pirminės asmens sveikatos priežiūros centro 2009 metų veiklos ataskaitai (pridedama).

VšĮ „Šakių pirminės asmens sveikatos priežiūros centro“ 2009 m. veiklos analizė  

 2010-04-09 S-103

VšĮ „Šakių pirminės asmens sveikatos priežiūros centras“ vykdo I lygio medicinos pagalbos ambulatorinę veiklą.

Įstaigos struktūroje yra 5 medicinos punktai, moterų ir vaikų konsultacijos, odontologijos ir bendrosios praktikos skyrius, ūkio dalis.

Įstaiga teikia būtinąją medicinos pagalbą bei nespecializuotą kvalifikuotą pirminę asmens sveikatos priežiūrą 12871 Šakių rajono gyventojui, prisirašiusiam šioje gydymo įstaigoje. Iš jų 7591 yra  kaimo gyventojas, asmenų iki 1 metų yra 67, 


nuo 1 m. iki 4 m. – 232,


nuo 5 m. iki 6 m. - 160;


nuo 7 m. iki 17 m. - 1322;


nuo 18 m. iki 49 m. - 5825;


nuo 50 m. iki 65 m. - 2587;


vyresni negu 65 m.  - 2688.

Bendras apsilankymų pas gydytojus skaičius - 52544, iš jų - suaugusių ir paauglių 333914, vaikų iki 14 m. – 18630. Pas šeimos gydytoją apsilankiusių pacientų procentas - 29,6 proc., apsilankymų namuose pacientų procentas-4,1 proc., laukimo trukmė pas šeimos gydytoją planine tvarka - 4dienos,  profilaktiškai patikrintų pacientų procentas - 39,4 proc..

Įstaigoje vykdomos gimdos kaklelio piktybinių navikų prevencinių priemonių, atrankinės moterų mamograminės patikros dėl krūties vėžio, priešinės liaukos vėžio ankstyvosios diagnostikos ir asmenų, priskirtinų širdies ir kraujagyslių ligų didelės rizikos grupei atrankos ir prevencijos priemonių finansavimo programos.

2009 m. įstaigoje dirbo 72 darbuotojai, iš jų gydytojų - 16, bendruomenės slaugytojų - 41, valytojų - 4,  kito personalo – 13. 

2009 metais atlyginimai įstaigoje dirbantiems medikams nežymiai sumažėjo, kadangi nebuvo mokama už medikų atliekamas skatinamąsias paslaugas. Vidutinis vieno mėnesio atlyginimas 2009 m. buvo: gydytojų - 2836 Lt, bendruomenės slaugytojų - 1468 Lt .

Kvalifikacijos kėlimo seminaruose dalyvavo visų specialybių gydytojai ir vidurinis personalas. 

2009 metais buvo suremontuotos vaikų konsultacijos patalpos ir dalis pirmojo aukšto koridoriaus, prie vaikų konsultacijos esantys lauko laiptai, dėl saugumo įrengti laiptų turėklai. Kadangi pinigų iš savivaldybės nebuvo skirta, tam panaudotos įstaigos lėšos, kurios sudarė 48822,67 Lt

